**PROGRAMUL NAȚIONAL 2021-2027 MANAGEMENTUL FRONTIERELOR ȘI VIZE**

**GHIDUL SPECIFIC aferent apelului de proiecte**

Cod: BV1A6

Titlul: Acțiuni specifice –Dotarea Poliției de Frontieră Române pentru creșterea capacității operaționale a Frontex

Autoritatea de program responsabilă de organizarea apelului: Autoritatea de Management Afaceri Interne, Direcția Fonduri Externe Nerambursabile din Ministerul Afacerilor Interne (AM)

|  |  |  |
| --- | --- | --- |
| Versiune | Modificări fața de versiunea anterioară | Aprobat (data) |
| 1.0 | versiunea inițială, aprobată de șeful AM prin Decizia nr. x /2023 |  |
|  |  |  |
|  |  |  |

# Cuprins

[SUMAR](#_Toc145973018)

[A. Preambul, aspecte generale](#_Toc145973019)

[B. Programul național, context](#_Toc145973020)

[C. Obiectiv, intervenții, acțiuni eligibile, impact așteptat](#_Toc145973021)

[D. Indicatori de realizare și de rezultat, grup țintă](#_Toc145973022)

[E. Bugetul disponibil, rate de cofinanțare](#_Toc145973023)

[F. Tipul apelului, calendar și termene](#_Toc145973024)

[G. Beneficiari eligibili](#_Toc145973025)

[H. Reguli specifice apelului](#_Toc145973026)

[I. Eligibilitate, admisibilitate și documente](#_Toc145973027)

[J. Evaluarea, selecția, criteriile de evaluare](#_Toc145973028)

[K. Revizuirea ghidului specific](#_Toc145973029)

[L. Cum se depune o cerere de finanțare](#_Toc145973030)

[M. Ajutor, întrebări](#_Toc145973031)

[N. IMPORTANT !](#_Toc145973032)

[Anexa 1 Cererea de finanțare – model](#_Toc145973033)

[Anexa 2 Grila de evaluare - Criterii de admisibilitate și criterii de calitate](#_Toc145973034)

# SUMAR

|  |  |
| --- | --- |
| Cod (id) apel | BV1A5 |
| Fondul | IMFV Instrumentul pentru managementul frontierei și politica de vize |
| Programul național (nr. CCI) | Programul național 2021-2027 Managementul frontierelor și vize 2021RO65BVPR001 |
| Obiectivul specific | OS1  Sprijinirea unei gestionări europene integrate a frontierelor eficace la frontierele externe, pusă în aplicare de poliția de frontieră și garda de coastă la nivel european ca responsabilitate comună a Agenției Europene pentru Poliția de Frontieră și Garda de Coastă și a autorităților naționale responsabile cu managementul frontierelor, în scopul facilitării trecerii legale a frontierei, al prevenirii și al depistării imigrației ilegale și a criminalității transfrontaliere, precum și al gestionării eficace a fluxurilor de migrație |
| Măsura de intervenție PN | Acțiuni specifice  BMVI/2023-2024/SA/1.2.2/13 -Dotarea Poliției de Frontieră Române pentru creșterea capacității operaționale a Frontex |
| Bugetul disponibil alocat apelului (FEN) și moneda apelului | 257.968.265 lei |
| Curs InforEuro aplicabil | 4,9726 lei/euro |
| Rata(e) de cofinanțare (CFN) | 84,03%, 90 % |
| Tip apel | Apel restrâns cu depunere continuă |
| Data lansării apelului | 18 Decembrie 2023 |
| Termen limită (data și ora) pentru transmiterea cererilor de finanțare | 18 Decembrie 2024, ora 16:00 (RO) |
| Beneficiari eligibili – sinteză *detalii în secțiunea G Beneficiari eligibili* | Inspectoratul General al Poliției de Frontieră |
| Principalele reguli specifice apelului  *detalii în Reguli specifice apelului* | Pragul minim de calitate total = 70 puncte  Proiectul trebuie să fie conform aplicației nr. BMVI/2023-2024/SA/1.2.2/13 evaluate și aprobate de către Comisia Europeană |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Managementul Frontierelor și Vize**
2. Apelul de proiecte este lansat în conformitate cu **Calendarul lansării apelurilor de proiecte, versiunea 2.0,** aprobat de către Comitetul Director la data de 04.12.2023 și este organizat de Autoritatea de Management Afaceri Interne (AM), Direcția Fonduri Externe Nerambursabile (DFEN) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:
   * Regulamentul (UE) 2021/1148 de instituire, ca parte a Fondului de management integrat al frontierelor, a Instrumentului de sprijin financiar pentru managementul frontierelor și politica de vize, denumit în continuare Regulament specific;

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027

1. Prezentul ghid specific stabilește următoarele:

* Contextul lansării apelului de proiecte
* Obiectiv, intervenții, acțiuni eligibile, impact așteptat
* Indicatori, grup țintă
* Bugetul disponibil, rate de cofinanțare, tipul apelului de proiecte, calendar și termene
* Beneficiari eligibili, reguli specifice apelului
* Eligibilitate, admisibilitate și documente
* Evaluarea și selecția proiectelor, criteriile de evaluare
* Revizuirea ghidului specific, recomandări importante
* Cum se solicită finanțare, modelul cererii de finanțare
* Criteriile de evaluare generale și specifice, admisibilitate și calitate.

1. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:

* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Instrumentul financiar pentru managementul frontierelor și politica de vize (IMFV)** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Gestionarea europeană integrată a frontierelor solidă și eficace la frontierele externe, contribuind astfel la asigurarea unui nivel ridicat de securitate internă în cadrul Uniunii, garantând în același timp libera circulație a persoanelor pe teritoriul acesteia și respectând pe deplin acquis-ul relevant al Uniunii și obligațiile internaționale ale Uniunii și ale statelor membre care decurg din instrumentele internaționale la care acestea sunt parte |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Managementul frontierelor și Vize, aprobat de Comisia Europeană.
2. Versiunea programului național în vigoare la data lansării apelului este 3.0 și este publicată pe siteul AM[[1]](#footnote-2).
3. În domeniul de intervenție al acestui apel, Programul Național cuprinde, în special:

a. menținerea funcționării în parametri optimi a echipamentelor și sistemelor și prin modernizarea acestora la standardele de ultimă generație;

b. dotarea structurilor operative cu tehnică de supraveghere, sisteme, echipamente și mijloace de mobilitate performante, inclusiv supraveghere aeriană.

# C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS1 - Sprijinirea unei gestionări europene integrate a frontierelor eficace la frontierele externe, pusă în aplicare de poliția de frontieră și garda de coastă la nivel european ca responsabilitate comună a Agenției Europene pentru Poliția de Frontieră și Garda de Coastă și a autorităților naționale responsabile cu managementul frontierelor, în scopul facilitării trecerii legale a frontierei, al prevenirii și al depistării imigrației ilegale și a criminalității transfrontaliere, precum și al gestionării eficace a fluxurilor de migrație |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| Acțiuni specifice IMFV OS1 |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.1** Instrumentul contribuie la realizarea obiectivului specific prevăzut la articolul 3 alineatul (2) litera (a), prin axarea pe următoarele măsuri de punere în aplicare:  (a) îmbunătățirea controlului la frontiere în conformitate cu articolul 3 alineatul (1) litera (a) din Regulamentul (UE) 2019/1896, prin:  (i) consolidarea capacităților pentru efectuarea de verificări și operațiuni de supraveghere la frontierele externe, inclusiv a măsurilor de facilitare a trecerii legale a frontierei și, după caz, a măsurilor legate de:  — prevenirea și depistarea criminalității transfrontaliere la frontierele externe, în principal introducerea ilegală de migranți, traficul de persoane și terorismul;  — gestionarea nivelurilor constant ridicate de migrație la frontierele externe, inclusiv prin întăriri tehnice și operative și prin mecanisme și proceduri pentru identificarea persoanelor vulnerabile și a minorilor neînsoțiți, precum și pentru identificarea persoanelor care au nevoie de protecție internațională sau care doresc să solicite o astfel de protecție, pentru furnizarea de informații acestor persoane și pentru îndrumarea acestor persoane;  (ii) punerea în aplicare, în spațiul Schengen, a unor măsuri tehnice și operaționale legate de controlul la frontiere, garantând în același timp libera circulație a persoanelor în interiorul acestuia;  (iii) desfășurarea de analize ale riscurilor pentru securitatea internă și de analize ale amenințărilor susceptibile să afecteze funcționarea sau securitatea frontierelor externe;  **Anexa III.1**  b) echipamente operaționale, inclusiv mijloace de transport și sisteme TIC, necesare pentru asigurarea unui control eficace și în condiții de siguranță la punctele de trecere a frontierei și pentru supravegherea frontierelor, în conformitate cu standardele elaborate de Agenția Europeană pentru Poliția de Frontieră și Garda de Coastă, în cazul în care există astfel de standarde;  (c) formare în domeniul dezvoltării gestionării europene integrate a frontierelor sau formare care contribuie la aceasta, ținând seama de nevoile operaționale și de analiza riscurilor, inclusiv de provocările identificate în recomandările menționate la articolul 13 alineatul (7) și în deplină conformitate cu drepturile fundamentale. |

1. Proiectele finanțate trebuie să se încadreze în unul dintre **tipurile de intervenții** stabilite în tabele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| Domeniul de intervenție - Tabel 1  001.Verificări la frontiere  002.Supravegherea frontierelor – echipamente aeriene  003.Supravegherea frontierelor – echipamente terestre  004.Supravegherea frontierelor – echipamente maritime  006 Supravegherea frontierelor – alte măsuri  Tipul de acțiune - Tabel 2  001 Infrastructură și clădiri  002 Mijloace de transport  003 Alte echipamente operaționale  004 Sisteme de comunicații  006 Formare  011 Activități de comunicare  Dimensiunea de implementare - Tabel 3  002 Acțiuni specifice  Dimensiunea specifică - Tabel 4  001 Cooperarea cu țările terțe  002 Acțiuni în țări terțe sau în legătură cu țări terțe  003 Punerea în aplicare a recomandărilor în urma evaluării Schengen  004 Punerea în aplicare a recomandărilor în urma evaluării vulnerabilității  005 Acțiuni de sprijinire a dezvoltării și funcționării EUROSUR  006 Niciuna dintre variantele de mai sus |

1. Proiectele propuse care se încadrează în prioritățile/ domeniile de finanțare menționate mai jos se pot califica pentru aplicarea unei rate de cofinanțare mai ridicate (90%, conform anexei nr. IV la Regulamentul specific):

|  |
| --- |
| n/a |

5.1 Conform art. 12 (2) din Regulamentul specific, contribuția din bugetul Uniunii poate fi majorată la 90 % din totalul cheltuielilor eligibile pentru proiectele implementate în cadrul acțiunilor specifice.

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la:

* consolidarea dimensiunii operaționale a sistemului de gestionare integrată a frontierelor prin aplicarea unor standarde eficiente și compatibile cu cele mai bune practici în domeniu,
* prevenirea și combaterea migrației ilegale și a criminalității transfrontaliere,
* îmbunătățirea gestionării frontierelor externe ale României, având un efect general pozitiv asupra gestionării frontierelor în spațiul Schengen.

1. Principalele rezultate ale proiectelor finanțate trebuie să includă:

* Categoria nr.1: Mijloace maritime de transport si supraveghere
  + 1 navă de patrulare de coastă
* Categoria nr. 2: Mijloace terestre de transport și supraveghere
  + 20 mașini de patrulare
  + 5 mașini de patrulare echipate cu inserții pentru echipe canine
* Categoria nr. 3: Mijloace aeriene de transport și supraveghere
  + 1 avion cu aripă fixă
  + 2 aeronave cu decolare și aterizare verticală pilotată de la distanță – hibrid
  + 1 sistem cuprinzând 3 avioane cu decolare și aterizare verticală pilotate de la distanță (40/50 kg fiecare)
  + 1 sistem de contracarare aeronave fără pilot
  + 1 sistem de supraveghere conectat (legat) de sol

# D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Managementul frontierelor și vize, publicată pe siteul AM[[2]](#footnote-3).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare |  |
| O.1.1 Numărul de articole de echipament achiziționate pentru punctele de trecere a frontierei: | 2600 |
| O.1.2. Numărul de infrastructuri întreținute/reparate | 10 |
| O.1.5. Numărul de vehicule aeriene achiziționate | 21 |
| O.1.5.1 din care numărul de vehicule aeriene fără pilot achiziționate | 19 |
| O.1.6 Numărul de mijloace de transport maritim achiziționate | 13 |
| O.1.7 Numărul de mijloace de transport terestru achiziționate | 375 |
| O.1.8 Numărul de participanți care au beneficiat de sprijin | 325 |
| O.1.8.1 din care, Numărul de participanți la activități de formare | 300 |
| O.1.8.a alte forme de sprijin, Număr de participanți care au beneficiat de sprijin, altele decât activități de formare | 25 |
| O.1.10 Numărul de funcționalități informatice dezvoltate/întreținute/modernizate | 14 |
| Indicatori de rezultat |  |
| R.1.14 Numărul de articole de echipament înregistrate în rezerva de echipamente tehnice a Agenției Europene pentru Poliția de Frontieră și Garda de Coastă | 62 |
| R.1.15 Numărul de articole de echipament puse la dispoziția Agenției Europene pentru Poliția de Frontieră și Garda de Coastă | 49 |
| R.1.19 Numărul de participanți care raportează, la trei luni de la activitatea de formare, că utilizează aptitudinile și competențele dobândite în cursul activității de formare | 250 |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| S.1 Număr de echipamente achiziționate pentru supravegherea frontierei  S.3 Număr de ore de formare |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Polițiști de frontieră / personalul poliției de frontieră * Personalul autorităților de aplicare a legii * Cetățenii care tranzitează frontiera externă UE |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 257.968.265 LEI |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **90%** | Rata de cofinanțare standard acțiuni specifice |

1. În funcție de cererile de finanțare primite și de rezultatele evaluării, Autoritatea de Management poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: nu este cazul

# F. Tipul apelului, calendar și termene

|  |  |
| --- | --- |
| 1. Tipul apelului de proiecte | *Apel restrâns cu depunere continuă* |
| 1. Data lansării apelului de proiecte | 18 Decembrie 2023 |
| 1. Termen limită (data și ora) pentru transmiterea cererii de finanțare | 18 Decembrie 2024 – ora 16:00:00 (RO) |
| 1. Evaluare și selecția cererilor de finanțare (orientativ) | Max. 2 luni de la depunerea cererii |
| 1. Comunicarea rezultatelor evaluării și selecției (orientativ) | Max. 2 lună de la depunerea cererii |
| 1. Semnarea contractului/decizie de finanțare (orientativ) | Max. 3 lună de la depunerea cererii |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Inspectoratul General al Poliției de Frontieră |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, trebuie demonstrată conform precizărilor și documentelor suport menționate în modelul cererii de finanțare.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **maximum 24 de luni** de la semnarea contractului/decizie de finanțare.  Perioada de eligibilitate se poate prelungi cu maximum 50% din perioada de eligibilitate  inițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate** | **Punctaj total maxim** |
| Praguri de calitate pe secțiuni | | | |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă | 30 | 50 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 15 | 30 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total** | | **70** | **100** |
| Praguri de calitate pe criterii | | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| **NA** |

1. Costul total eligibil (TCE) maxim pe proiect.

|  |
| --- |
| **NA** |

1. Modalitățile de finanțare a costurilor:

|  |
| --- |
| RECO real\_cost  REAM real-amortizare  SCCU SCO-cost\_unitar  IND07 IND rată 7%CD |

1. Reguli specifice de eligibilitate:

|  |
| --- |
| Proiectul trebuie să fie conform aplicației nr. BMVI/2023/SA/1.2.2/013 evaluate și aprobate de către Comisia Europeană în cadrul apelului pe acțiuni specifice BMVI/2023/SA/1.2.2 conform notificării Comisiei Ares(2023)4235926 din 19.06.2023. |

1. Alte reguli, limitări, plafoane specifice apelului

|  |
| --- |
| Având în vedere eventuale diferențe de curs valutar și bugetul aplicației aprobate de CE (51.593.653,00 EUR), contribuția financiară nerambursabilă solicitată pentru proiect poate depăși bugetul alocat pentru apel, dar nu mai mult de 270.867.000 lei. |

1. Alte aspecte specifice apelului:

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | **DA** |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN? | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: <https://fed.mai.gov.ro/fed-2021-2027/ghidul-general/>.
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor, prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[3]](#footnote-4),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| CSA1 – Proiectul trebuie să fie conform aplicației evaluate și aprobate de către Comisia Europeană BMVI/2023/SA/1.2.2/013. |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| n/a |

* ponderea (importanța) fiecărui criteriu de evaluare calitativă, general și specific, după caz.

1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.
2. Rezultatul evaluării poate fi contestat în termen de 5 zile lucrătoare de la primirea comunicării privind rezultatul evaluării.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina Autoritatea de Management să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Autoritatea de management poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro).

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general. **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
4. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
5. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# 

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Autoritatea de management poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/> .
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, autoritatea de management nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa [rofed@mai.gov.ro](mailto:rofed@mai.gov.ro). Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| [dedicate@mai.gov.ro](mailto:dedicate@mai.gov.ro) |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. <https://fed.mai.gov.ro/despre/pn-2021-2027/> [↑](#footnote-ref-2)
2. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-3)
3. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-4)